L 96/86
HR
Službeni list Europske unije
5.4.2023.
(5)
Specifikacije usklađene norme EN 71-13:2021+A1:2022 jasnije su povezane sa zahtjevima Direktive 2009/48/EZ.
Konkretno, tom novom verzijom norma EN 71–13:2021 usklađuje se s Direktivom 2009/48/EZ kako je izmijenjena direktivama Komisije (EU) 2020/2088 (6) i (EU) 2020/2089 (7).
Revidirane su njezine tablice 1. i 2. te je unesena dodatna tablica 3. kako bi se uzele u obzir izmjene popisa alergenih mirisa iz Direktive 2009/48/EZ, uvedenih direktivama (EU) 2020/2088 i (EU) 2020/2089.
Tablica 3. norme sadržava alergene mirise koji se, u skladu s Direktivom 2009/48/EZ, trebaju navesti na etiketi pričvršćenoj na igračku, na ambalaži ili u priloženim uputama igračke.
Norma EN 71-13:2021+A1:2022 uključuje specifikaciju da djeca mlađa od 36 mjeseci ne smiju upotrebljavati kozmetičke komplete i setove za kušanje.
Ta specifikacija jasno odražava zahtjev iz dijela III. točke 12. drugog stavka Priloga II.
Direktivi 2009/48/EZ.
(6)
Komisija je s CEN-om ocijenila je li usklađena norma EN 71-13:2021+A1:2022, koju je izradio CEN, u skladu sa zahtjevom M/445 od 9. srpnja 2009.
Komisija je ocijenila i usklađenost s novim zahtjevom iz Provedbene odluke C(2022) 7410.
Usklađena norma ispunjava zahtjeve koji se njome žele obuhvatiti i koji su utvrđeni u Direktivi 2009/48/EZ.
Stoga je primjereno objaviti upućivanje na tu normu u Službenom listu Europske unije.
(7)
Usklađena norma EN 71-13:2021+A1:2022 zamjenjuje usklađenu normu EN 71-13:2021.
Stoga je nužno ukloniti upućivanje na potonju iz Službenog lista Europske unije.
(8)
Potpuni popis upućivanja na usklađene norme koje su izrađene za potrebe Direktive 2009/48/EZ i ispunjavaju zahtjeve koji se njima žele obuhvatiti trebao bi se radi jasnoće, racionalnosti i pojednostavnjenja objaviti u jednom aktu.
Upućivanja na usklađene norme izrađene za potrebe Direktive 2009/48/EZ trenutačno se objavljuju u skladu s Provedbenom odlukom (EU) 2021/1992.
Stoga je Provedbenu odluku (EU) 2021/1992 potrebno zamijeniti novom odlukom.
(9)
Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije.
Ova bi Odluka stoga trebala stupiti na snagu na dan objave,
DONIJELA JE OVU ODLUKU:
Članak 1.
Upućivanja na usklađene norme za igračke izrađene za potrebe Direktive 2009/48/EZ, a navedene u Prilogu ovoj Odluci, objavljuju se u Službenom listu Europske unije.
Članak 2.
Provedbena odluka (EU) 2021/1992 stavlja se izvan snage.
Članak 3.
Ova Odluka stupa na snagu na dan objave u Službenom listu Europske unije.
(6) Provedbena direktiva Komisije (EU) 2020/2088 оd 11. prosinca 2020.
o izmjeni Priloga II.
Direktivi 2009/48/EZ Europskog parlamenta i Vijeća u pogledu označivanja alergenih mirisa u igračkama (SL L 423, 15.12.2020., str. 53.).
(7) Provedbena direktiva Komisije (EU) 2020/2089 оd 11. prosinca 2020.
o izmjeni Priloga II.
Direktivi 2009/48/EZ Europskog parlamenta i Vijeća u pogledu zabrane alergenih mirisa u igračkama (SL L 423, 15.12.2020., str. 58.).